 **Taflen rhwydi diogelwch yn dilyn rhyddhau plentyn o Uned Asesu Achosion Brys Plant**

Mae eich plentyn wedi cael ei asesu gan y tîm **pediatrig** cyffredinol. Maent yn ddigon da i ddychwelyd adref ar hyn o bryd. Parhewch i fonitro eich plentyn gartref os gwelwch yn dda. Mae disgwyl iddynt barhau i wella. Nid ydym yn disgwyl i blant waethygu ar ôl cael eu hanfon adref.

Os yw cyflwr eich plentyn yn gwaethygu neu os ydych yn poeni, cysylltwch â ni yn ystod y **48 awr** nesaf ar **01633 493949.** Efallai y bydd angen asesiad clinigol arall ar eich plentyn. Ni all staff nyrsio a staff meddygol roi cyngor penodol dros y ffôn ond byddant yn dweud wrthych beth i'w wneud os ydych yn poeni neu os oes angen asesiad clinigol pellach ar eich plentyn.

Ar ôl 48 awr rydych yn debygol o gael eich ailgyfeirio i wasanaethau 111/ Meddyg Teulu neu’r Adran Achosion Brys. Os byddwch yn cysylltu ag unrhyw un o'r gwasanaethau hyn, eglurwch fod eich plentyn wedi'i ryddhau'n ddiweddar o'r ysbyty.

**Nodweddion i gadw llygad allan amdanynt gartref yn dilyn rhyddhau:**

* Anadlu llafurus/cyflym neu’n gweithio’n galed i anadlu, gan dynnu’r cyhyrau o dan rhan isaf eu hasennau, eu gwddf neu rhwng eu hasennau i mewn
* Mae sŵn cras pan fyddant yn anadlu i mewn (*stridor*) ond dim ond pan fyddant wedi cynhyrfu
* Maent yn ymddangos yn ddadhydredig ac nid ydynt wedi pasio wrin am 12 awr
* Syrthni (rhy gysglyd)
* Poen parhaus yn yr abdomen yn enwedig os yw’r poen yn gysylltiedig â thwymyn a theimlo’n sâl yn gyffredinol

**Os gwelwch unrhyw un o'r nodweddion canlynol bydd angen cymorth brys ar eich plentyn a ffoniwch 999:**

* Anawsterau anadlu, ee yn cael seibiannau yn eu hanadl (apnoeas); neu batrwm anadlu afreolaidd neu gruntio; mae sŵn cras i’w hanadl wrth iddynt anadlu i mewn (*stridor*) sy’n bresennol drwy'r amser (hyd yn oed pan nad ydynt wedi cynhyrfu) neu maent yn rhy fyr o anadl i siarad / bwyta neu yfed
* Mynd yn las o amgylch y gwefusau
* Mynd yn welw, yn frith, neu'n teimlo'n anarferol o oer i'w cyffwrdd
* Yn cael ffit
* Cynhyrfu’n ddifrifol (crio /anhapus iawn ac ni ellir eu gysuro) neu'n mynd yn ddryslyd
* Yn swrth iawn (anodd eu deffro)
* Yn datblygu brech nad yw'n diflannu gyda phwysau (y prawf gwydr)
* O dan 1 mis oed gyda thymheredd o 38.0 C neu uwch



bit.ly/sepsis-trust